**Mesut Özil a semnat un contract de colaborare cu adidas**

**București, 12 iulie 2013** – adidas îl întâmpină în familia sportivilor în trei dungi pe Mesut Özil. Fotbalistul german va purta ultimul model de ghete adidas Predator, care asigură controlul mingii în orice moment.

“*Suntem foarte mândri să îl avem alături pe Mesut Ozil. Este unul dintre cei mai buni fotbaliști germani, am câștigat în portofoliu un talent remarcabil. Cu acest parteneriat, ne subliniem încă o dată poziția de lider în industria fotbalului*”, a declarat **Herbert Hainer**, Chief Executive Officer adidas AG.

Contractul dintre jucătorul de 24 de ani și adidas a fost încheiat pe termen lung și include activități de advertising și relații publice. În plus, mijlocașul de la Real Madrid își va oferi experiența și cunoștințele pentru dezvoltarea ghetelor de fotbal adidas.

“*În timpul discuțiilor cu cei de la adidas, m-am simțit acasă. adidas este brandul numărul 1 și are o istorie unică în lumea fotbalului. Eu port, de obicei, tricouri adidas atunci când joc pentru echipa națională germană sau pentru Real Madrid. Acum am ajuns la un parteneriat complet și sunt foarte încântat să fac parte din familia adidas*”, spune **Mesut Ozil**.

Mesut Ozil este unul dintre cei mai buni fotbaliști din lume. A jucat pentru FC Schalke 04 și SV Werder Bremen, iar de trei ani poartă tricoul Real Madrid. La numai 24 de ani, are mai mult de 100 de apariții în Bundesliga (101) și Primera Division (103). De asemenea, a jucat în 41 de meciuri în Liga Campionilor, cu Bremen (4), Schalke (6) și Madrid (31) și a câștigat 3 titluri în 3 ani: Spanish League Champion, Cup Winner și Super Cup Winner. Unul dintre favoriții fanilor Real Madrid, a jucat la nivel înalt pentru club și a înscris 9 goluri în sezonul trecut, ceea ce i-a adus de 2 ori votul fanilor pentru cel mai popular jucător din Germania.

Mesut deține recordul printre fotbaliști și în ceea ce privește rețelele de socializare. Pe Facebook, este singurul german care a trecut de 10 milioane de fani, iar cei 2.4 milioane de persoane care îl urmăresc pe Twitter îl transformă într-un brand internațional puternic.

Mesut Ozil reprezintă completarea perfectă a portofoliului adidas. Acesta, împreună cu vedete precum Lionel Messi, sunt oglinda fotbalului la nivel mondial. adidas colaborează și cu alte cluburi fotbal de top, cum ar fi FC Bayern Munchen și FC Chelsea. De asemenea, adidas este partenerul echipei Spaniei, campioana mondială și europeană, precum și al Germaniei, al Argentinei si al multor echipe naționale.